# name
Articles sumptuosos: manufactures, demanda i mecanismes de producció a la primera meitat del set-cents a Barcelona

# metadata.dc.description.abstract[].value
La demanda d'objectes sumptuosos per part de determinats sectors de
la societat barcelonina, on a més de la noblesa cal destacar el paper jugat per
una nova classe emergent desitjosa d'emular les maneres de fer dels estaments
més prestigiosos en la primera meitat del Set-cents, comportà una
intensa activitat comercial a la ciutat. El gust per envoltar-se d'objectes
sumptuosos i luxosos, destinats a vestir estances i cossos, esdevingué un
element característic, necessari i definitori, amb un fort component simbòlic,
de les elits ciutadanes. Des d'aquesta perspectiva hom no pot ometre que
el luxe fos un dels motors cabdals en el desenvolupament i la bona marxa
de la indústria. En el present article, pretenem mostrar algunes de les escenes,
encara que sigui de forma fragmentària, que ajudin a entendre com es configurava el comerç de la ciutat, com eren les botigues, quin tipus de
mercaderies oferien i quins eren els artífexs encarregats de produir objectes
sumptuosos. En definitiva, es tracta d'aproximar-se als mecanismes que
possibiliten la imposició d'unes modes enfront d'altres, de la preeminència
d'uns gustos per sobre d'altres, sense oblidar mai el paper del client, eix
central que permet explicar les pautes de comportament i els hàbits de consum
en I' agençament dels interiors.

# metadata.dc.relation.ispartof[].value
Estudis Històrics i Documents dels Arxius de Protocols, 2006, num.XXIV, p. 171-216

# metadata.dc.rights[].value
(c) Estudis Històrics i Documents dels Arxius de Protocols, 2006

# metadata.dc.source[].value
Articles publicats en revistes (Història de l'Art)

# metadata.dc.title[].value
Articles sumptuosos: manufactures, demanda i mecanismes de producció a la primera meitat del set-cents a Barcelona